เรื่องร้องเรียน: ร้องเรียนเรื่องวินมอไซต์ ปากซอยลาดพร้าว 112 ให้บริการโดยไม่ใส่เสื้อวิน  และมีกลิ่นเหล้าหึ่งระหว่างนั่งโดยสาร  ควรมีหน่วยงานมาตรวจสอบบ้าง  ไม่ใช่ปล่อยแบบนี้  อีกอย่างผู้ใช้บริหารส่วนใหญ่ก็เป็นผู้หญิง  ช่วยให้ความสำคัญกับความปลอดภัยของประชาชนหน่อย
การดำเนินการของเจ้าหน้าที่: เจ้าหน้าที่ตรวจสอบแล้ว ได้ทำการประชาสัมพันธ์เรียบร้อยแบ้ว ทั้งนี้  หากพบเห็นวินรถจักรยานยนต์ไม่ใส่เสื้อวินและขับให้บริการประชาชน ขอความร่วมมือไม่ใช่บริการเพื่อความปลอดภัย ฝ่ายเทศกิจจะดำเนินการประสานกรมการขนส่งทางบกตรวจสอบและกวดขันต่อไป
ความเห็นของผู้แจ้ง: ขอบคุณ จนท. นะครับ    แต่ในความเป็นจริง  เวลาคนใช้บริการก็ไม่ได้มีสิทธิ์เลือก  หน้างานที่เจอคือพี่วินเค้าก็ชี้  แล้วบอกว่า “คันนั้นเลยน้อง” เราก็รู้นะว่าไม่ควรขึ้น  แต่ถ้าทักว่าเค้าไม่มีเสื้อวินเราไม่ไปด้วย  ก็ไม่รู้อีกว่าจะโดนทำร้ายหรือโดนอะไรหรือเปล่า?    ควรมีการปกป้องประชาชน  มากกว่าขอความร่วมมือเฉยๆ  ถ้าจะให้ดี  แต่ละจุดที่มีวินควรมีกล้องวงจรปิด  คอยสอดส่องบ้าง
พื้นที่: แขวงพลับพลา เขตวังทองหลาง กรุงเทพมหานคร